Vertsbyen for VM i alpint 2025 skulle opprinnelig velges i mai 2020 under Det internasjonale ski- og snøbrettforbundets 52. kongress i Pattaya i Thailand, men kongressen ble avlyst på grunn av koronapandemien. Valget ble derfor foretatt 3. oktober 2020 under en videokonferanse. Saalbach-Hinterglemm fikk 12 stemmer mens Garmisch-Partenkirchen og Crans-Montana fikk én stemme hver.